
E L Ő T E R J E S Z T É S

Sülysáp Város Önkormányzata Képviselő-testületének

2014. április 16-án tartandó munkaterv szerinti ülésére

21. napirendhez

Tárgy: Vrábel Csaba kérelme forgalomtechnikai tükör kihelyezésére és járdaépítésre
Tisztelt Képviselő-testület!
Több lakos jelezte az elmúlt hetekben, hogy a Balassi Bálint és a Béke utca sarkán olyan tömör kerítés épül az egyik saroktelken, amely veszélyezteti a közlekedőket, mivel akadályozza a kereszteződés megfelelő belátását. Ennek kapcsán felvettük a kapcsolatot Vrábel Csabával, a Sülysáp, Balassi Bálint u. 1. szám alatti ingatlan tulajdonosával, aki a mellékelt kérelmet terjesztette elő.
Kérelmében előadta, hogy a megvásárolt kerítésanyagot már nem tudja kicseréltetni, így a kerítés átalakítása helyett vállalja, hogy finanszírozza egy forgalomtechnikai tükör létesítésének költségeit, valamint hogy a telek Béke utcai frontján új járdát épít, a Balassi utcán pedig felújítja a meglevőt. Kérte ennek elfogadását a Képviselő-testület részéről.
Miután a közúti közlekedésről szóló 1988. évi I. törvény 34. § (1)-(2) alapján a közút kezelőjeként a Képviselő-testület köteles gondoskodni arról, hogy a közút a biztonságos közlekedésre alkalmas legyen, illetve annak forgalmi rendjét szintén a Képviselő-testület alakítja ki, kérem a fentiek szíves megtárgyalását és döntésük meghozatalát.
…/2014. (IV. 16.) ÖKT határozati javaslat

Sülysáp Város Önkormányzatának Képviselő-testülete a közúti közlekedésről szóló 1988. évi I. törvény 34. § (2) bekezdésével kapott jogkörében, Vrábel Csaba Sülysáp, Balassi Bálint u. 1. szám alatti lakos kérelmére úgy határoz, hogy 

1./ a kérelmező finanszírozásában forgalomtechnikai tükröt helyeztet ki a Balassi Bálint utca és a Béke utca kereszteződésében,

2./ a kérelmező által tervezett járdaépítést jóváhagyja azzal, hogy mindezen munkálatokat a Polgármesteri Hivatallal szoros egyeztetésben lehet csak végrehajtani.

Határidő: 2014. május 31.
Felelős: jegyző
Sülysáp, 2014. április 10.

Horinka László s.k.

polgármester

